0266.xml
قومی سلیکشن کمیٹی کی پاکستان اور آسٹریلیا کے مابین ٹیسٹ سیریز کیلئے پاکستانی سکواڈ کے اعلان میں تاخیر  اعلان زخمی کھلاڑیوں کی فٹنس رپورٹ اور آسٹریلیا کیخلاف سائیڈ میچ میں کھلاڑیوں کی کارکردگی دیکھنے کے بعد کیا جائے گا، چیف سلیکٹر
لاہور ۔ 13اکتوبر (اے پی پی) قومی سلیکشن کمیٹی نے پاکستان اور آسٹریلیا کے مابین ٹیسٹ سیریز کیلئے پاکستانی ٹیسٹ سکواڈ کے اعلان میں تاخیر کردی۔ قومی کرکٹ ٹیم کا اعلان پاکستان اے اور آسٹریلیا کی ٹیموں کے مابین (کل) بدھ کو شروع ہونے والے سائیڈ میچ کے بعد اور زخمی ہونے والے کھلاڑیوں کی فٹنس رپورٹ ملنے کے بعد کیا جائے گا۔ قومی چیف سلیکٹر نے ٹیم کے اعلان میں تاخیر کی منظوری چیئرمین پاکستان کرکٹ بورڈ(پی سی بی) شہریار سے لی۔ پاکستان کرکٹ بورڈ (پی سی بی) کے ترجمان کے مطابق چیف سلیکٹر معین خان کا کہنا ہے کہ قومی کرکٹ ٹیم کے زخمی کھلاڑیوں آل راؤنڈر محمد حفیظ، فاسٹ باؤلر جنید اور وہاب ریاض کے زخمی ہونے کی وجہ سے ٹیم کے اعلان میں تاخیر کی گئی ہے۔ سلیکشن کمیٹی کے اراکین آسٹریلیا کے خلاف پاکستان اے ٹیم کے سائیڈ میچ میں کھلاڑیوں کی کاکردگی اور زخمی کھلاڑیوں کی فٹنس رپورٹ حاصل کرنے کے بعد 18رکنی ٹیسٹ سکواڈ کا اعلان کریں گے۔ پاکستان اور آسٹریلیا کے مابین دو ٹیسٹ میچوں کی سیریز 22 اکتوبر سے شروع ہوگی۔
APP
13.10.14
0266p.xml
آسٹریلیاکیخلاف ٹیسٹ ٹیم کا اعلان موخرْانجرڈوہاب باہر
لاہور(وقت نیوز)پاکستان کرکٹ بورڈنے آسٹریلیا کے خلاف ٹیسٹ سیریز کے لئے قومی ٹیم کا اعلان موخر کر د یا۔پی سی بی کے مطابق ٹیسٹ سیریز کے لئے قومی سکوا ڈ کا اعلان چار روزہ پریکٹس میچ کے بعد کیا جائے گا۔پاکستان اور آسٹر یلیا کی ٹیمیں دو ٹیسٹ میچوں کی سیریز میںآمنے سامنے ہوں گی۔یاد رہے کہ آسٹریلیا کی ٹیم واحد ٹی ٹوینٹی اور ایک روزہ میچوں کی سیریز میں پاکستان کے خلاف کلین سویپ کر چکی ہے۔دریں اثنا پاکستان کرکٹ بورڈنے آسٹریلیا کے خلاف سیریز میں زخمی ہونے والے فاسٹ باؤ لر وہاب ر یاض کو دبئی سے وطن واپس بلا لیاہے۔آسٹریلیا کے خلاف ون ڈے سیریز میں شامل وہاب کو زخمی ہونے کے بعد ڈاکٹروں نے تین ہفتے آرام کا مشورہ دیا تھا۔ بائیں ہاتھ سے با ؤلنگ کرنے والے وہاب ریاض انجری کی و جہ سے آسٹر یلیا کے خلاف تیسرا ایک روزہ میچ بھی نہیں کھیل پائے تھے۔29سالہ وہاب ریاض کو آسٹریلیا کے خلاف دوسرے ایک روزہ میچ ٹخنے پر چوٹ لگی تھی جس کا ایم آئی آر کیا گیا تو ڈاکٹروں نے وہاب ریاض کو دو سے تین ہفتوں تک کا آرام کا مشورہ دیا ہے جس کی وجہ سے وہ ٹیسٹ سیریز سے باہر ہو گئے ہیں۔ وہاب ریاض کاآسٹریلیا کے خلاف دوسرے ون ڈے میچ کے دوراں باؤلنگ کراتے ہوئے ٹخنے پر دباؤ محسوس ہوا اور درد بڑھنے پر وہ اوور بھی مکمل نہ کرا سکے تھے۔پاکستان کرکٹ بورڈ کی جانب سے جاری کی گئی پریس ریلیز کے مطابق ایم آر آئی ر پوٹ کے مطابق وہاب ریاض کا بایاں ٹخنا شدید متاثر کیا ہے جو سوج گیا ہے۔پاکستان کرکٹ بورڈکی پریس ریلیز کے مطابق وہاب ریاض کو دو سے تین ہفتوں تک کا آرام کا مشورہ دیا گیا ہے کیوں کہ باؤلنگ کی صورت میں ان کی انجری میں مزید اضافہ ہو سکتا ہے۔ وہاب ریاض کو ابو ظہبی میں ہونے والے تیسرے ون ڈے میں بھی نہیں کھلایا گیا تھا اور ان کو پاکستان واپس بھیج دیا گیاہے۔ وہاب ریاض کی انجری سے قبل پاکستان کو آسٹریلیا کے خلاف سیریز میں محمد حفیظ اور فاسٹ باؤ لر جنید خان کی انجری کا نقصان اٹھانا پڑا۔
daily_waqt
14.10.14